La data de 23 mai a.c., polițiștii din cadrul Poliției municipiului Piatra-Neamț au fost sesizați de către o femeie, cu privire la faptul că, fratele ei, NISTOR RĂZVĂN-IONUȚ, în vârstă de 33 de ani, din Piatra-Neamț, a plecat de la domiciliu din data de 21 mai a.c. și nu a mai revenit.
Acesta și-a pierdut telefonul mobil, în cursul aceleiași zile, fiind recuperat de sora sa, din zona Ștrandului municipal.
Semnalmente: înălțime 1,70 m, greutate 90 kg, ochi căprui, păr șaten tuns scurt, prezentând calviție.
La momentul dispariției, acesta era îmbrăcat cu o geacă, de culoare gri, pantaloni de culoare gri deschis, fiind încălțat cu adidași, de culoare maro. Pe cap este posibil ca acesta să poarte un fes de culoare neagră.
Orice persoană care poate oferi informații ce pot conduce la depistarea persoanei căutate, este rugată să apeleze Serviciul Unic 112 ori sa anunțe cea mai apropiată unitate de poliție!